**Ministru kabineta noteikumu projekta „Kārtība, kādā Valsts ieņēmumu dienestam sniedzama informācija Latvijas Republikas valdības un Amerikas Savienoto Valstu valdības līguma par starptautisko nodokļu pienākumu izpildes uzlabošanu un likuma par ārvalstu kontu nodokļu pienākumu izpildi (FATCA) ieviešanu prasību izpildes nodrošināšanai” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts ir izstrādāts saskaņā ar likuma „Par nodokļiem un nodevām” 15.panta ceturto daļu, Kredītiestāžu likuma 63.panta pirmās daļas 11.2 punktu un pamatojoties uz Latvijas Republikas valdības un Amerikas Savienoto Valstu valdības līguma par starptautisko nodokļu pienākumu izpildes uzlabošanu un likuma par ārvalstu kontu nodokļu pienākumu izpildi (FATCA) ieviešanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz 2010.gada 18.martā Amerikas Savienotās Valstīs pieņemto likumu par prasībām attiecībā uz ārvalstu kontiem nodokļu uzlikšanas vajadzībām – U.S.Foreign Account Tax Compliance Act (turpmāk - FATCA) un Amerikas Savienoto Valstu Valsts kases 2013.gada 28.janvārī izdotajiem noteikumiem attiecībā uz ārvalsts finanšu institūciju un noteiktu maksājumu ieturēšanu ārvalsts finanšu institūcijām un citiem ārvalsts uzņēmumiem, 2014.gada 27.jūnijā starp Latvijas Republiku un Amerikas Savienotajām Valstīm tika noslēgs starptautiskais līgums „Latvijas Republikas valdības un Amerikas Savienoto Valstu valdības līgums par starptautisko nodokļu pienākumu izpildes uzlabošanu un likuma par ārvalstu kontu nodokļu pienākumu izpildi (FATCA) ieviešanu” (turpmāk – FATCA līgums).  Ministru kabineta noteikumu projekta mērķis ir noteikt:   1. kārtību kādā Latvijas Republikā reģistrētās finanšu iestādes sniegs informāciju Valsts ieņēmumu dienestam saskaņā ar FATCA līguma prasībām; 2. kārtību, kādā Valsts ieņēmumu dienests izskata un pārsūta no Latvijas Republikā reģistrētām finanšu iestādēm saņemto informāciju Amerikas Savienoto Valstu Iekšējo ieņēmumu dienestam; 3. kārtību, kādā Valsts ieņēmumu dienests pārsūta no Amerikas Savienoto Valstu Iekšējo ieņēmumu dienesta saņemto informāciju Latvijas Republikā reģistrētām finanšu iestādēm.   Ministru kabineta noteikumu projekts izstrādāts, lai noteiktu nacionālajos normatīvajos aktos FATCA līgumā paredzēto informācijas apmaiņu par Amerikas Savienoto Valstu rezidentu atvērtajiem kontiem Latvijas finanšu iestādēs.  Saskaņā ar FATCA līguma 3.panta 6.punkta nosacījumiem, Valsts ieņēmumu dienests un Amerikas Savienoto Valstu Iekšējo ieņēmumu dienests noslēdz līgumu (kompetento iestāžu vienošanās) atbilstoši Latvijas Republikas un Amerikas Savienoto Valstu konvencijas par nodokļu dubultās uzlikšanas un nodokļu nemaksāšanas novēršanu attiecībā uz ienākuma nodokļiem 26.pantā paredzētajai savstarpējās vienošanās procedūrai, saskaņā ar kuru:  a) tiek noteikta procedūra FATCA līguma 2.pantā minētā pienākuma pildīšanai saistībā ar automātisku informācijas apmaiņu;  b) tiek noteikti FATCA līguma 5.panta īstenošanai nepieciešamie noteikumi un procedūras;  c) tiek izveidotas nepieciešamās procedūras tādas informācijas apmaiņai, par kuru ziņojumi tiek sniegti atbilstīgi FATCA līguma 4.panta 1.punkta b) apakšpunktam.  Augstāk norādītā kompetento iestāžu vienošanās paredz, ka kompetentās iestādes nodrošinās informācijas apmaiņu, kas minēta FATCA līguma 2.pantā un 4.panta 1.punkta b) apakšpunktā, izmantojot XML shēmu. Kompetentām iestādēm, nodrošinot informācijas apmaiņu, ir jāizmanto Amerikas Savienoto Valstu izstrādātā datu apmaiņas formāta (XML) shēma. Ņemot vērā minēto, Latvijas finanšu iestādēm FATCA ietvaros jānodrošina datu apkopošana un iesniegšana Valsts ieņēmumu dienestam, izmantojot Amerikas Savienoto Valstu Iekšējo ieņēmumu dienesta izstrādāto XML shēmu, kura ir publiski pieejama Amerikas Savienoto Valstu Iekšējo ieņēmumu dienesta mājas lapā internetā: http://www.irs.gov/Businesses/Corporations/FATCA-XML-Schemas-and-Business-Rules-for-Form-8966. Tādejādi, Ministru kabineta noteikumi paredz, ka Latvijas finanšu iestādēm ir jānodrošina informācijas iesniegšana Valsts ieņēmumu dienestam, ievērojot FATCA XML shēmas prasības, nepieciešamības gadījumā atbilstoši pilnveidojot to informācijas tehnoloģiju sistēmu risinājumus. Neievērojot minēto prasību, pastāv iespējamība, ka Latvijas finanšu iestādes sniegtā informācija var tikt iesniegta neatbilstoši, kas ietekmē FATCA līguma un uzņemto saistību izpildi.  Ministru kabineta noteikumu spēkā stāšanās termiņš ir 2015.gada 1.jūnijs. Minētais termiņš ir noteikts uzklausot Latvijas komercbanku asociācijas priekšlikumus, kā arī ņemot vērā to, ka pirms Ministru kabineta noteikumu spēkā stāšanās ir jānodrošina tehniskā risinājuma akcepttestēšana ar FATCA prasību izpildes nodrošināšanā iesaistītajām Latvijas Republikā reģistrētām finanšu iestādēm. |
| 3. | Projekta izstrādē iesaistītās institūcijas | Finanšu ministrija, Valsts ieņēmumu dienests, Latvijas komercbanku asociācija |
| 4. | Cita informācija | Ministru kabineta noteikumu projekts izstrādāts uzklausot Latvijas komercbanku asociācijas priekšlikumus. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas Republikā reģistrētās finanšu iestādes - nodokļu maksātāji, kuri atbilst FATCA līgumā noteiktajai Latvijas finanšu iestādes definīcijai un uz kuriem neattiecas FATCA līgumā II pielikumā minētie izņēmumi. |
| 2. | Tiesiskā regulējuma ietekme uz tautsaimniecību un administratīvo slogu | Finanšu iestādēm būs FATCA noteikumu izpildes izmaksas, bet to neizpilde saistīta ar sankcijām par noteikumu neizpildi (nodokļu ieturēšanu no maksājumiem). |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2015. gads** | | Turpmākie trīs gadi (*euro*) | | |
| **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar 2015. gadu | izmaiņas, salīdzinot ar 2015. gadu | izmaiņas, salīdzinot ar 2015. gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: |  |  |  |  |  |
| 2.1. valsts pamatbudžets |  |  |  |  |  |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: |  |  |  |  |  |
| 3.1. valsts pamatbudžets |  |  |  |  |  |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
|  |  |  |  |
| 5. Precizēta finansiālā ietekme: | X |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Ministru kabineta noteikumu projekta tehniskai realizācijai būs nepieciešami līdzekļi 40089,80 EUR apmērā programmatūras izstrādei un ieviešanai, kas tiks segti no Valsts ieņēmumu dienesta budžeta līdzekļiem. | | | | |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Nav |
| 2. | Citas starptautiskās saistības | Latvijas Republikas valdības un Amerikas Savienoto Valstu valdības līgums par starptautisko nodokļu pienākumu izpildes uzlabošanu un likuma par ārvalstu kontu nodokļu pienākumu izpildi (FATCA) ieviešanu. |
| 3. | Cita informācija | Nav |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Ministru kabineta noteikumu projekts būs pieejams sabiedrībai Ministru kabineta mājas lapā. |
| 2. | Sabiedrības līdzdalība projekta izstrādē | Ministru kabineta noteikumu projekts izstrādāts uzklausot Latvijas komercbanku asociācijas priekšlikumus, kas izteikti pirms Ministru kabineta noteikumu projekta izstrādes. |
| 3. | Sabiedrības līdzdalības rezultāti | Latvijas komercbanku asociācijas priekšlikumi, kas izteikti pirms Ministru kabineta noteikumu projekta izstrādes ir ņemti vērā un ietverti noteikumu projektā.  Asociācija atbalstīja noteikumu projekta izstrādi un informācijas iesniegšanas veidu Valsts ieņēmumu dienestam, kā arī izteica priekšlikumu noteikumu projektā ietvert termiņu līdz kuram Latvijas Republikas finanšu iestādes elektroniskā veidā iesniedz Valsts ieņēmumu dienestam FATCA līguma 2.pantā norādīto informāciju. Vienlaikus asociācija savstarpējas tikšanās laikā ar Valsts ieņēmumu dienestu un Finanšu ministriju 2014.gada 01.aprīlī ir paudusi atbalstu Amerikas Savienoto Valstu izstrādātās datu apmaiņas formāta (XML) izmantošanai Latvijas finanšu iestāžu rīcībā esošo datu sagatavošanai iesniegšanai Valsts ieņēmumu dienestam. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Tiesību akta projekta izpilde tiks nodrošināta atbilstoši Valsts ieņēmumu dienesta funkcijām. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Anotācijas IV sadaļa – projekts šo jomu neskar.

|  |  |
| --- | --- |
| **Finanšu ministrs** | J.Reirs |

25.02.2015. 11:19

1158

J.Dorohina,

67121791, Jelena.Dorohina@vid.gov.lv